62020TO0731(01)_INF
Ordonanța Tribunalului (Camera a patra) din 3 noiembrie 2021 –ExxonMobil Production Deutschland/Comisia
(Cauza T‑731/20)
„Acțiune în anulare – Mediu – Directiva 2003/87/CE – Gaze cu efect de seră – Alocare a cotelor de emisie – Cerere de transfer de certificate de emisie Germaniei – Cerere adresată în cadrul unei proceduri naționale de măsuri provizorii în vederea asigurării efectului util al procedurii preliminare în cauza C‑126/20 – Decizie de refuz a Comisiei – Calitate procesuală activă – Lipsa afectării directe – Inadmisibilitate”
1.
Acțiune în constatarea abținerii de a acționa – Abținere de a acționa – Noțiune – Inacțiune – Act care nu dă satisfacție – Excludere
(art. 265 TFUE)
(a se vedea punctele 23, 28 și 29)
2.
Acțiune în anulare – Acte supuse căilor de atac – Acte destinate să producă efecte juridice – Luare de poziție a Comisiei la cererea unei autorități naționale – Includere
(art. 263 TFUE)
(a se vedea punctul 30)
3.
Acțiune în anulare – Persoane fizice sau juridice – Acte care le privesc direct și individual – Afectare directă – Criterii – Decizie a Comisiei adresată unei autorități naționale prin care a refuzat să îi transfere cote de emisie de gaze cu efect de seră suplimentare până la soluționarea definitivă a unei proceduri judiciare naționale – Acțiune formulată de reclamantul din procedura judiciară națională – Decizie care nu produce în mod direct efecte asupra situației juridice a respectivului reclamant – Autoritate națională care nu era însărcinată cu punerea în aplicare a acestei decizii la momentul adoptării sale – Lipsa afectării directe – Inadmisibilitate
(art. 263 al patrulea paragraf TFUE)
(a se vedea punctele 33, 34, 38 și 40-55)
4.
Acțiune în anulare – Persoane fizice sau juridice – Acte care le privesc direct și individual – Condiții care au un caracter cumulativ – Inadmisibilitatea acțiunii în cazul neîndeplinirii doar a uneia dintre aceste condiții
(art. 263 al patrulea paragraf TFUE)
(a se vedea punctul 35)
Obiectul
Cerere întemeiată pe articolul 263 TFUE prin care se urmărește anularea scrisorii Comisiei din 8 decembrie 2020 prin care această instituție a respins cererea Deutsche Emissionshandelsstelle (Autoritatea germană de comercializare a cotelor de emisie) de a transfera, ca măsură conservatorie, în contul de depozit național al Republicii Federale Germania sau, cu titlu subsidiar, în contul de depozit de operator al reclamantei, cel târziu la 31 decembrie 2020, un număr de cote de emisie de gaze cu efect de seră echivalent cu numărul de cote suplimentare a căror alocare a fost solicitată de reclamantă, cu titlu gratuit și corespunzând celei de a treia perioade de comercializare a cotelor de emisie de gaze cu efect de seră, la Verwaltungsgericht Berlin (Tribunalul Administrativ din Berlin, Germania)
Dispozitivul
1)
Respinge acțiunea ca inadmisibilă.
2)
Obligă ExxonMobil Production Deutschland GmbH la plata cheltuielilor de judecată, inclusive cele aferente procedurii măsurilor provizorii.